**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| ***Secţiunea 1***  ***Titlul actului normativ***  **ORDONANȚĂ DE URGENȚĂ**  **privind unele măsuri pentru digitalizarea sistemului de coordonare şi gestionare a fondurilor europene structurale și de investiții pentru perioada de programare 2014-2020** | | | | | | |
| ***Secţiunea a 2-a***  ***Motivul emiterii actului normativ*** | | | | | | |
| 1. Descrierea situaţiei actuale | În ultimii ani, procesul de informatizare a instituțiilor și autorităților publice s-a dezvoltat în funcție de politicile și de posibilitățile acestora de accesare a finanțărilor propriilor proiecte și mai puțin într-o manieră integrată. Această tendință a creat premisele dezvoltării unor sisteme „izolate” care au rezolvat probleme interne instituțiilor sau probleme punctuale fără a urmări o viziune de ansamblu sau îndeplinirea obiectivelor strategice, inclusiv din punct de vedere al livrării de servicii publice electronice către cetățean.  În acest context, trebuie subliniat faptul că guvernarea digitală sprijină procesele administrative, îmbunătățește calitatea serviciilor și sporește eficiența internă a sectorului public. Serviciile publice digitale reduc sarcina administrativă pentru mediul privat și cetățeni, făcând ca interacțiunile acestora cu administrația publică să fie mai rapide, mai eficiente, mai practice și mai transparente și nu în ultimul rând mai puțin costisitoare. În plus, integrarea utilizării tehnologiilor digitale în strategiile de modernizare a administrației publice poate permite obținerea de beneficii economice și sociale suplimentare pentru societate în ansamblul său.  În acest sens, trebuie asigurată în principal respectarea prevederilor din:  • Articolul 140 din Regulamentul (UE) nr. 1303/2013 al Parlamentului European și al Consiliului referitor la disponibilitatea documentelor;  • Articolul 122(3) din Regulamentul (UE) nr. 1303/2013 al Parlamentului European și al Consiliului referitor la schimbul electronic de date;  • Articolul 125(2)(d) din Regulamentul (UE) nr. 1303/2013 al Parlamentului European și al Consiliului referitor la sistemul de înregistrare și stocare a datelor;  • Capitolul II din Regulamentul de punere în aplicare (UE) nr. 1011/2014 al Comisiei referitor la schimbul electronic de date;  • Capitolul III din Regulamentul de punere în aplicare (UE) nr. 821/2014 al Comisiei referitor la sistemul de înregistrare și stocare a datelor;  • Articolul 25 din Regulamentul delegat (UE) nr. 480/2014 al Comisiei referitor la pista de audit.  Astfel colectarea, înregistrarea și stocarea în formă electronică a datelor referitoare la fiecare operațiune (conform art. 125 alineatul (2) litera (d) din Regulamentul (UE) nr. 1303/2013 și la art. 24 din Regulamentul delegat nr. 480/2014 al Comisiei).  Sistemul informatic care asigură colectarea, înregistrarea și stocarea, în formă electronică a datelor referitoare la fiecare operațiune are ca element central Sistemul Unic de Management al Informaţiei (SMIS2014+), împreună cu aplicația MySMIS2014, cu componentele Front Office și Back Office, și aplicația SMIS Minimal. Sistemul colectează inclusiv datele privind participanții individuali defalcate pe gen, necesare pentru monitorizare, evaluare, gestionare financiară, verificare, control și audit.  SMIS2014+ a fost dezvoltat de Serviciul de Telecomuncații Speciale (STS) si Serviciul Roman de Informatii, în colaborare cu MFE. Sistemul poate fi utilizat de Beneficiari (B), Organismele Intermediare (OI), Autoritățile de Management (AM), Autoritatea de Certificare și Plată (ACP), Autoritatea de Audit (AA) precum și de alte instituții/structuri care sunt abilitate cu responsabilități în cadrul Sistemului de Management și Control (SMC), precizate în Regulamentul (UE) nr. 1303/2013, art.123.  SMIS2014+ urmăreşte următoarele trei principii:  1. disponibilitatea datelor (datele sunt disponibile nemijlocit în urma cerinţei unui utilizator autorizat);  2. confidenţialitatea datelor (datele sunt furnizate numai acelor utilizatori autorizaţi să acceseze acele informaţii);  3. integritatea datelor (procesarea datelor trebuie realizată numai de persoanele autorizate în condiţii autorizate).  Datele referitoare la fiecare proiect sunt identificate pe baza unui cod unic numit Codul Proiectului și evidențiază stadiul acestuia în cadrul fiecărei etape a proiectului (depus/ în evaluare/ în contractare/ în implementare/ încheiat/ în suspendare etc.).  De asemenea, sistemul asigură transferul, stocarea și vizualizarea datelor despre proiectele finanțate până la finalizarea acestora, asigurându-se în acest fel crearea și gestionarea dosarului unic al proiectului în cadrul sistemului informatic.  Colectarea și înregistrarea datelor pentru a fi ulterior vizualizate în SMIS2014+ se realizează prin intermediul aplicațiilor MySMIS2014 (FrontOffice şi BackOffice) și SMIS Minimal.  MySMIS2014 este o aplicație web prin care se preiau datele de la potențialii beneficiari şi beneficiarii de finanțare din Fondurile Europene Structurale și de Investiții (FESI), folosind tehnologii web, accesibile prin internet. Această aplicație asigură un acces rapid la informații atât la nivelul tuturor instituțiilor implicate în procesul de gestionare a instrumentelor structurale, cât și la nivelul beneficiarilor și potențialilor beneficiari.  Sunt disponibile funcţionalităţi de conectare/ identificare a utilizatorilor și de comunicare prin intermediul MySMIS2014. Astfel, conectarea la aplicaţii şi identificarea utilizatorilor este efectuată prin crearea de conturi de utilizatori bazate pe un sistem complex de verificare şi validare a identităţii, ulterior creării acestora fiind disponibilă înrolarea pentru o anumită persoană juridică şi o cerere de finanţare definită în funcţie de atributele apelurilor lansate de către autorităţile cu competenţe în gestionarea programelor europene.  MySMIS2014 acoperă în prezent toate etapele ciclului de viață ale proiectului: Definire Apel, Depunere Proiect (Cerere de finanțare), Evaluare, Achiziții Publice, Contractare și Implementare. Cele două componente ale sale asigură:  - Front Office - colectarea informațiilor aferente acestor etape, atât în format structurat, cât și în format nestructurat, direct de la potențialii beneficiari.  - Back Office - colectarea informațiilor referitoare la verificările realizate în cadrul autorităților de management/ organismelor intermediare, precum și a deciziilor luate la nivelul acestora.  Pentru etapele ciclului de viață ale proiectului care ţin de implementarea contractelor de finanţare semnate (Nereguli, Recuperări, Declarații de cheltuieli), toate datele structurate sunt colectate prin aplicația SMIS Minimal, fiind introduse de utilizatorii din cadrul autorităților sistemului de management și control.  Sistemul informatic format din SMIS2014+, MySMIS2014 a fost relizat având ca punct de plecare necesitatea colectării informațiilor de înregistrat și stocat în formă electronică în sistemul de monitorizare, în conformitate cu Anexa III la Regulamentul (UE) nr. 480/2014.  Categoriile de date care trebuie înregistrate şi stocate electronic se regăsesc la nivelul aplicațiilor MySMIS2014 și SMIS Minimal, localizarea exactă a informației în cadrul sistemului fiind precizată în Anexa 1 - LOCALIZAREA CERINŢELOR CONFORM ANEXEI III LA REGULAMENTUL NR. 480/2014 ÎN SISTEMUL INFORMATIC. | | | | | |
| 11 În cazul actelor normative care transpun legislaţie comunitară sau creează cadrul pentru aplicarea directă a acesteia. | Prezentul act normativ nu se referă la acest subiect. | | | | | |
| 2. Schimbări preconizate | Schimburile de informații prin intermediul sistemului de schimb electronic de date (conform art. 122 alin. (3) din Regulamentul (UE) nr. 1303/2013).  SMIS2014+ împreună cu aplicația MySMIS2014 cu componentele sale Front Office și Back Office și aplicația SMIS Minimal asigură conformitatea cu cerințele art. 122 alin. 3 din Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului.  Utilizând tehnologii disponibile prin internet aplicațiile asigură un acces rapid la informații, atât la nivelul tuturor instituțiilor implicate în procesul de gestionare și control a instrumentelor structurale, cât şi la nivelul beneficiarilor şi potențialilor beneficiari, contribuind la implementarea şi absorbția eficace, eficientă şi transparentă a instrumentelor structurale în România.  Astfel, arhitectura MySMIS2014 reflectă toate etapele ciclului de viaţă al unui proiect, fiind structurat pe module (vezi sub-capitolul 4.1.2).  Pentru asigurarea cerinţelor privind politica de e-coeziune, în funcţie de etapele ciclului de proiect, sunt disponibile funcţionalităţi de conectare/ identificare a utilizatorilor și de comunicare prin intermediul MySMIS2014. Astfel, conectarea la aplicaţii şi identificarea utilizatorilor este efectuată prin crearea de conturi de utilizatori bazate pe un sistem complex de verificare şi validare a identităţii, ulterior creării acestora fiind disponibilă înrolarea pentru o anumită persoană juridică şi o cerere de finanţare definită în funcţie de atributele apelurilor lansate de către autorităţiel cu competenţe în gestionarea programelor europene.  Comunicarea între autorităţi şi solicitanţii de finanţare se poate însă desfăşura și ulterior semnării contractului de finanţare prin utilizarea modulului Comunicare al MySMIS2014, care permite transmiterea/solicitarea de documente justificative şi informaţii, astfel fiind posibilă actualizarea permanentă a datelor transmise şi disponibilitatea acestora pentru personalul intern în format electronic securizat. Astfel, toate documentele pe care beneficiarul le elaborează pe parcursul implementării proiectului pot fi transmise în prezent prin modulul Comunicare, datele structurate fiind ulterior introduse de personalul AM/OI în SMIS Minimal.  Toate informațiile și documentele transmise prin schimb electronic de date pot fi vizualizate în SMIS 2014+. În cazul MySMIS2014, modulele Evaluare, Contractare, detaliile privind verificările realizate în sistem vor fi migrate în SMIS 2014+ ulterior contractării sau respingerii proiectului. În cazul modulului Achiziții, informațiile structurate vor fi vizibile în SMIS imediat ce au fost transmise de beneficiar. În cazul modulului Comunicare, la momentul înregistrării de intrare sau ieșire, documentele vor fi vizibile în SMIS 2014+. Astfel vor fi puse la dispoziția Autorității de Audit toate informațiile și documentele, conform prevederilor art. 8 din Regulamentul (UE) nr. 1011/2014.  Scurtă descriere a avantejelor fiecarui modul dezvoltat în aplicația MySMIS2014:  I. MySMIS2014 – BackOffice – Modulul Apel:  a. Scop: Definirea principalelor caracteritici ale unui apel de proiecte anterior publicării acestuia (buget, tip, perioadă valabilitate), dar și a elementelor cheie care vor fi uilizate de către solicitanți în compunerea proiectelor.  b. Avantaje:  • Crearea premiselor pentru automatizarea cât mai multor operațiuni;  • Crearea condițiilor necesare pentru implementarea cerințelor noilor regulamente UE, de a diferenția ratele de finanțare UE între regiunile de tip „dezvoltat„ și respectiv „mai puțin dezvoltat„;  • Transparența – este creată și posibilitatea de a vizualiza permanent pe site-ul MFE – link http://www.mfe.gov.ro, detaliile referitoare la apelurile validate și a ghidurilor aferente, inclusiv ulterior închiderii acestora.  II. MySMIS2014 – FrontOffice – Modulul Cerere de Finanțare:  a. Scop: Colectarea întregii informații aferente proiectelor depuse spre finanțare direct de la solicitanți.  b. Avantaje:  • Renunțarea la depunerea pe hârtie a oricărui document debirocratizează procesul de depunere;  • Calculele realizate automat de sistem la completarea cererii de finanțare reduc riscul respingerii din motive de ordin administrativ la prima etapă de evaluare;  • Față de perioada 2007-2013, s-a eliminat încărcarea la nivelul AM/OI, generată de introducerea unui volum mare de informații în sistemul informatic;  • Datorită nivelului de detaliu la care sunt colectate anumite informații (resurse umane implicate în proiect), sunt create premisele unor verificări care să prevină eventuale nereguli sau conflicte de interese;  • Sistemul înregistrează, la nivel de secundă, momentul transmiterii de către solicitant a cererii de finanțare, nefiind posibilă fraudarea prin distorsionarea ordinii depunerii acestora.  III. MySMIS2014 – BackOffice/ FrontOffice – Evaluare și Selecție:  a. Scop: Asigurarea comunicării electronice cu solicitanții pe parcursul etapelor de evaluare și selecție prin intermediul clarificărilor și notificărilor cu privire la modificarea stadiului în care se află proiectului și colectarea informațiilor privind rezultatele procesului de evaluare și selecție.  b. Avantaje:  • Transparența proceselor referitoare la evaluare, selecție și contractare, prin informarea solicitantului pe parcursul acestor procese;  • Renunțarea la depunerea pe hârtie a oricărui document - debirocratizează procesul de evaluare;  • Asigurarea pistei de audit pentru acest flux.  IV. MySMIS2014 – BackOffice/FrontOffice – Contractare:  a. Scop: Asigurarea comunicării electronice cu solicitanții pe parcursul etapelor de contractare prin intermediul clarificărilor și notificărilor, și colectarea informațiilor relevante privind rezultatele procesului de contractare.  b. Avantaje:  • Renunțarea la depunerea pe hârtie a oricărui document - debirocratizează procesul de evaluare/ contractare  • Asigurarea pistei de audit pentru acest flux.  V. MySMIS2014 – FrontOffice – Achiziții:  a. Scop: Asigurarea managementul Dosarului de Achiziție, prin înregistrarea datelor referitoare la procedura de achiziție, asigurându-se în acest fel crearea și gestionarea dosarului achiziției în cadrul dosarului unic al proiectului, direct în sistemului informatic;  b. Avantaje:  • Constituie instrumentul de introducere și stocatre a tuturor informațiilor referitoare la achizițiile realizate la nivelul proiectului necesare în cadrul procesului de implementare, precum și informarea solicitantului privind verificarea dosarului de achizitie, respectiv validarea datelor financiare legate de acestea;  VI. MySMIS2014 – BackOffice/FrontOffice - Comunicare  a. Scop: Asigurarea comunicării bidirecţionale între beneficiar și autoritatea responsabilă privind orice transmitere necesară ulterior semnării contractului de finanţare;  b. Avantaje:  • Asumarea răspunderii prin intermediul semnăturii digitale ataşate oricărui document transmis între părţi;  • Structurarea comunicării – aceasta trebuie să aibă legătură cu un singur proiect, transmiterile fiind efectuate pentru fiecare cod SMIS în parte în situaţia în care beneficiarul este acelaşi pentru mai multe proiecte;  • Transparenţă și operativitate - informaţiile transmise prin intermediul modulului se preiau automat în cadrul SMIS2014+ ulterior înregistrării acestora la autoritate, putând fi astfel vizualizate și de către Autoritatea de Audit, conform prevederilor art.8 din Reg.1011/2014;  • Disponibilitatea în timp real a informaţiilor transmise.  VII. MySMIS2014 – BackOffice/FrontOffice - Implementare  a. Scop: schimbul electronic de informații între beneficiari și Autoritățile de Management/ Organismele Intermediare referitor la cererile de rambursare, cererile de plată, cererile de prefinanțare și la rapoartele de progres;  b. Avantaje:  • Transparenţă şi operativitate - informaţiile transmise prin intermediul modulului se preiau automat ulterior înregistrării acestora;  • Facilitarea întocmirii cererilor de plată/ rambursare/ prefinanțare;  • Facilitarea monitorizării și urmăririi stadiului de implementare a proiectului (indicatori, grupuri țintă, activități, raporte de progres).  Pentru a asigura securitatea și integritatea informației conținută în cadrul documentelor solicitanților/ beneficiarilor de asistență financiară nerambursabilă, acestea trebuie semnate electronic de către reprezentantul legal sau de persoana împuternicită, anterior transmiterii către Autoritatea de management. Totodată, informațiile, notificările și documentele transmise ca răspuns către solicitanți/ beneficiari, prin intermediul interfeţei de comunicare, vor purta semnătura electronică a persoanelor cu atribuții specifice ce derivă din prevederile Regulamentului de organizare și funcționare al MFE, precum și din actele administrative interne aplicabile Autorității de management.  Concilierea datelor sau informațiilor conținute în cadrul documentelor primite și cele înregistrate în sistem va fi realizată de către persoanele desemnate din fiecare structură, în funcție de tipul documentelor. Concilierea datelor sau informațiilor conținute în cadrul documentelor primite și cele înregistrate în sistem va fi realizată de către persoanele desemnate din fiecare structură, în funcție de tipul documentelor. | | | | | |
| 3. Alte informaţii | Nu au fost identificate | | | | | |
| ***Secţiunea 3***  ***Impactul socioeconomic al actului normativ*** | | | | | | |
| 1. Impactul macroeconomic | Prezentul act normativ nu se referă la acest subiect. | | | | | |
| 11. Impactul asupra mediului concurenţial şi domeniului ajutoarelor de stat | Prezentul act normativ nu se referă la acest subiect. | | | | | |
| 2. Impactul asupra mediului de afaceri | Realizarea guvernării digitale va avea ca efecte alinierea statului român la direcțiile europene în materie, eficientizarea activităților și fluxurilor instituționale cu impact în planul diminuării birocrației și ameliorării interacțiunii cu cetățenii, creșterea vitezei de răspuns a sectorului guvernamental la noi cerințe, respectiv simplificarea adaptării proceselor interne la schimbările legislative. Dezvoltarea serviciilor de guvernare digitală este solicitată activ de reprezentanții mediului de afaceri datorită beneficiilor enumerate. | | | | | |
| 21. Impactul asupra sarcinilor administrative | Se are în vedere reducerea și controlul costurilor prin diminuarea birocrației și optimizarea capitalului uman, implicit al efortului de administrare a sistemelor informatice, utilizarea eficientă a resurselor informatice la nivelul instituțiilor, reducerea semnificativă a costurilor de achiziție a licențelor software și echipamentelor hardware, precum și a mentenanței asociate acestora. | | | | | |
| 22. Impactul asupra întreprinderilor mici și mijlocii | Prezentul act normativ nu se referă la acest subiect. | | | | | |
| 3. Impactul social | Prezentul act normativ nu se referă la acest subiect. | | | | | |
| 4. Impactul asupra mediului | Prezentul act normativ nu se referă la acest subiect. | | | | | |
| 5. Alte informaţii | Prezentul act normativ nu se referă la acest subiect. | | | | | |
| ***Secţiunea 4***  ***Impactul financiar asupra bugetului general consolidat, atât pe termen scurt, pentru anul curent, cât şi pe termen lung (5 ani)*** | | | | | | |
| - mii lei - | | | | | | |
| **Indicatori** | **Anul curent** | **Următorii ani** | | | | **Media pe 5 ani** |
| 1 | 2 | 3 | 4 | 5 | 6 | 7 |
|  | **2020** | **2021** | **2022** | **2023** | **2024** |  |
| **1. Modificări ale veniturilor bugetare, plus/minus, din care:** | - | - | - | - | - | - |
| *a) buget de stat, din acesta:* | - | - | - | - | - | - |
| (i) impozit pe profit | - | - | - | - | - | - |
| (ii) impozit pe venit | - | - | - | - | - | - |
| *b) bugete locale:* | - | - | - | - | - | - |
| (i) impozit pe profit | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) contribuţii de asigurări | - | - | - | - | - | - |
| **2. Modificări ale cheltuielilor bugetare plus/minus, din care:** |  |  |  |  |  |  |
| *a) buget de stat, din acesta:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *b) bugete locale:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| **3. Impact financiar, plus/minus, din care:** |  |  |  |  |  |  |
| *a) bugetul de stat* | - | - | - | - | - | - |
| *b) bugete locale* | - | - | - | - | - | - |
| **4. Propuneri pentru acoperirea creşterii cheltuielilor bugetare** | - | - | - | - | - | - |
| **5. Propuneri pentru a compensa reducerea veniturilor bugetare** | - | - | - | - | - | - |
| **6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **7. Alte informaţii** | Nu au fost identificate | | | | | |
| ***Secţiunea 5***  ***Efectele actului normativ asupra legislaţiei în vigoare*** | | | | | | |
| 1. Măsuri normative necesare pentru aplicarea prevederilor actului normativ:  a) acte normative în vigoare ce vor fi modificate sau abrogate, ca urmare a intrării în vigoare a actului normativ;  b) acte normative ce urmează a fi elaborate în vederea implementării noilor dispoziţii. | Prezentul act normativ nu se referă la acest subiect | | | | | |
| 11. Compatibilitatea actului normativ cu legislaţia în domeniul achiziţiilor publice. | Prezentul act normativ nu se referă la acest subiect. | | | | | |
| 2. Conformitatea actului normativ cu legislaţia comunitară în cazul proiectelor care transpun prevederi comunitare | Prezentul act normativ nu se referă la acest subiect | | | | | |
| 3. Măsuri normative necesare aplicării directe a actelor normative comunitare | Prezentul act normativ nu se referă la acest subiect | | | | | |
| 4. Hotărâri ale Curţii de Justiţie a Uniunii Europene | Prezentul act normativ nu se referă la acest subiect | | | | | |
| 5. Alte acte normative şi/sau documente internaţionale din care decurg angajamente | Prezentul act normativ nu se referă la acest subiect | | | | | |
| 6. Alte informaţii | Nu au fost identificate | | | | | |
| ***Secţiunea 6***  ***Consultările efectuate în vederea elaborării actului normativ*** | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Prezentul act normativ nu se referă la acest subiect. | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul actului normativ | Prezentul act normativ nu se referă la acest subiect. | | | | | |
| 3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Prezentul act normativ nu se referă la acest subiect. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750 / 2005 privind constituirea consiliilor interministeriale permanente | Prezentul act normativ nu se referă la acest subiect. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Prezentul proiect de act normativ este supus avizării Consiliului Legislativ și s-a solicitat punctul de vedere al Autorității de Audit. | | | | | |
| 6. Alte informaţii | Nu au fost identificate. | | | | | |
| ***Secţiunea 7***  ***Activităţi de informare publică privind elaborarea şi implementarea actului normativ*** | | | | | | |
| 1. Informarea societăţii civile cu privire la necesitatea elaborării actului normativ | Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, și a fost publicată în dezbatere publică pe pagina de internet a Ministerului Fondurilor Europene la data de ………..2020. | | | | | |
| 2. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice | Prezentul act normativ nu se referă la acest subiect. | | | | | |
| 3. Alte informaţii | Nu au fost identificate. | | | | | |
| ***Secţiunea 8***  ***Măsuri de implementare*** | | | | | | |
| 1. Măsurile de punere în aplicare a actului normativ de către autorităţile administraţiei publice centrale şi /sau locale – înfiinţarea unor noi organisme sau extinderea competenţelor instituţiilor existente | Proiectul de act normativ nu se referă la acest subiect. | | | | | |
| 2. Alte informaţii | Nu au fost identificate | | | | | |

Faţă de cele prezentate, a fost promovat prezentul proiect de **Ordonanță de urgență a Guvernului privind unele măsuri pentru digitalizarea sistemului de coordonare şi gestionare a fondurilor europene structurale și de investiții pentru perioada de programare 2014-2020,** care, în forma prezentată, a fost avizat către ministerele interesate şi pe care îl supunem adoptării.

|  |  |
| --- | --- |
| **MINISTRUL FONDURILOR EUROPENE**  **Ioan Marcel BOLOȘ** | **MINISTRUL TRANSPORTURILOR, INFRASTRUCTURII**  **ȘI COMUNICAȚIILOR**  **Lucian Nicolae BODE** |
| **PREȘEDINTELE AUTORITĂȚII PENTRU**  **DIGITALIZAREA ROMÂNIEI**  **Ioan-Sabin SĂRMAȘ** | **SECRETARUL GENERAL AL GUVERNULUI**  **Antonel TĂNASE** |

**AVIZĂM FAVORABIL:**

|  |  |
| --- | --- |
| **MINISTRUL LUCRĂRILOR PUBLICE,**  **DEZVOLTĂRII ȘI ADMINISTRAȚIEI**  **Ion ȘTEFAN** | **MINISTRUL AGRICULTURII ȘI**  **DEZVOLTĂRII RURALE**  **Nechita-Adrian OROS** |
| **PREȘEDINTELE AGENȚIEI NAȚIONALE**  **PENTRU ACHIZIȚII PUBLICE**  **Eugen Ștefan-Dorel COJOACĂ** | **MINISTRUL JUSTIŢIEI**  **Marian Cătălin PREDOIU** |

|  |  |  |
| --- | --- | --- |
| **Secretar de Stat**  **Carmen MORARU** | **Secretar de Stat**  **Adrian MARICIUC** | **Secretar de Stat**  **Călin-Ioan BOTA** |
| **Secretar general**  **Liliana ANGHEL** | **Secretar general adjunct**  **George Dionisie MIHAI** |  |

**Direcția Generală Juridică și Relația cu Parlamentul**

**Director General**

**Loredana HRISTODORESCU**

**Direcţia Generală Asistenţă Tehnică Programe Europene**

**Director general**

**Mihaela SARAGEA**

**Direcţia Generală Mecanisme şi Instrumente**

**Financiare Europene Nerambursabile**

**Director general**

**Mihaela TERCHILĂ**

**Direcţia Generală Programe Europene Capital Uman**

**Director general**

**Vladimir ROVINŢESCU**

**Direcția Generală Programe Europene Competitivitate**

**Director General**

**Svetlana GOMBOȘ**

**Direcția Generală Programe Europene Infrastructură Mare**

**Director General**

**Cristian MĂRIȘTEANU**

**Direcția Generală Programare si Coordonare Sistem**

**Director General**

**Ionuț MICU**

**Direcția Coordonare SMIS și IT**

**Director**

**Dragoș Cristian VLAD**